
Latgales Industriālais tehnikums
Jātnieku iela 87, Daugavpils, LV-5410, tālr. 65446296, e-pasts lint@lint.lv, www.lit.lv
APSTIPRINĀTS
2024. gada 28.oktobrī
Latgales Industriāla tehnikuma
iepirkumu komisijas 

Protokolā  Nr. 5.2.3/87
IEPIRKUMA 
„Auto remontdarbu un lauksaimniecības mehanizācijas piederumu piegāde”

NOLIKUMS
iepirkuma identifikācijas numurs LIT 2024/17
Daugavpils    2024
VISPĀRĪGĀ INFORMĀCIJA

1. Informācija par iepirkumu:

1.1. Iepirkums tiek rīkots, ievērojot Latvijas Republikas Publisko iepirkumu likumu (turpmāk – PIL) un citu iepirkuma procedūru regulējošo normatīvo aktu prasības; 
1.2. Iepirkuma nosaukums un identifikācijas numurs: „Auto remontdarbu un lauksaimniecības mehanizācijas piederumu piegāde”, LIT 2024/17 ( turpmāk - Iepirkums).
2. ZIŅAS PAR PASŪTĪTĀJU:
LATGALES INDUSTRIĀLAIS TEHNIKUMS.

reģ. Nr. LV90000066069 

Jātnieku iela 87, Daugavpils, LV - 5410 

Valsts kase, kods TRELLV22 

konts LV27 TREL 2150 2510 3200 B (valsts budžets)
2.1. Kontaktpersonas:
2.2. Papildu informāciju ieinteresētais piegādātājs var pieprasīt atbilstoši Publisko iepirkumu likuma 9. panta sestās daļas prasībām.
2.3. Pasūtītājs nodrošina brīvu elektronisku pieeju Iepirkuma dokumentiem pircēja profilā https://www.eis.gov.lv/EKEIS/Supplier/Organizer/21536
2.4. Saziņa starp Pasūtītāju un ieinteresētajiem piegādātājiem iepirkuma ietvaros notiek pa e-pastu. Saziņas dokumentā ietver iepirkuma nosaukumu un identifikācijas numuru. Pa e-pastu nosūtītā informācija uzskatāma par paziņotu otrajā darba dienā pēc tās nosūtīšanas.
2.5. Jautājumi par Iepirkuma nolikumu iesniedzami elektroniskā veidā, nosūtot pa e-pastu.
2.6. Ja ieinteresētais piegādātājs ir laikus pieprasījis papildu informāciju par iepirkuma nolikumā iekļautajām prasībām, pasūtītājs to sniedz 3 (triju) darbdienu laikā, bet ne vēlāk kā 4 (četras) dienas pirms piedāvājumu iesniegšanas termiņa beigām.. Ieinteresētā piegādātāja pieprasītā papildu informācija vienlaikus ar papildu informācijas nosūtīšanu (elektroniski un/vai pa faksu un/vai pa pastu) ieinteresētajam piegādātājam, kas uzdevis jautājumu, tiek ievietota ievietota tīmekļvietnē https://www.eis.gov.lv/EKEIS/Supplier/Organizer/21536 iepirkuma procedūras profila atbilstošā sadaļā.
2.7. Ieinteresētais Pretendents uzņemas atbildību sekot līdzi turpmākām izmaiņām iepirkuma procedūras nolikumā, kā arī iepirkuma komisijas sniegtajām atbildēm uz ieinteresēto Pretendentu jautājumiem, kas tiek publicētas tīmekļvietnē https://www.eis.gov.lv/EKEIS/Supplier/Organizer/21536 iepirkuma profilā.
3. Iepirkuma priekšmeta apraksts un apjoms: 
3.1. Iepirkuma priekšmets ir auto remontdarbu un lauksaimniecības mehanizācijas piederumu piegāde (turpmāk - Prece), saskaņā ar Iepirkuma Nolikuma 2.pielikumā pievienoto „Finanšu – tehnisko  piedāvājumu”;
3.2. Iepirkuma priekšmets ir sadalīts 2 (divās) daļās:
3.2.1. 1. daļā - Auto remontdarbu piederumu piegāde

3.2.2. 2. daļā - Lauksaimniecības mehanizācijas remontdarbu piederumu piegāde

4. CPV kods: 44523300-5 (Piederumi) .
5. Līguma izpildes vieta: Latgales Industriālais tehnikums, Jātnieku iela 87, Daugavpils, LV – 5410.
6. Iepirkuma procedūras nolikums un tā grozījumi pretendentiem ir pieejami elektroniskā veidā pircēja profilā https://www.eis.gov.lv/EKEIS/Supplier/Organizer/21536.
7. Ieinteresētais piegādātājs EIS e-konkursu apakšsistēmā šā konkursa sadaļā var reģistrēties kā Nolikuma saņēmējs, ja tas ir reģistrēts Elektronisko iepirkumu sistēmā kā piegādātājs
.

8. Piedāvājumu iesniegšanas vieta, datums, laiks un kārtība

8.1. Piedāvājums jāiesniedz līdz 2024. gada 15.novembrim plkst. 10:00, Elektronisko iepirkumu sistēmā (turpmāk – EIS) e-konkursu apakšsistēmā
.
8.2. Piedāvājumi iesniedzami tikai EIS e-konkursu apakšsistēmā. Pretendentu piedāvājumi, kas saņemti ārpus EIS e-konkursu apakšsistēmas, netiks atvērti un neatvērti tiks nosūtīti atpakaļ iesniedzējam. Piedāvājumu atvēršana notiek slēgtā sēdē.

8.3. Piedāvājumi tiks atvērti 2024. gada 15.novembrī plkst. 14.00 EIS e-konkursu apakšsistēmā. Piedāvājumu atvēršanas sēde ir slēgta.
8.4. Piedāvājumu atvēršanas norise tiek protokolēta. Ar iepirkuma komisijas atvēršanas sēdes protokolu var iepazīties pircēja profilā tīmekļvietnē https://www.eis.gov.lv/EKEIS/Supplier/Organizer/21536.
9. Papildus informācijas pieprasīšana un sniegšana

9.1. Jautājumi par Konkursa nolikumu iesniedzami rakstiskā veidā, nosūtot pa e-pastu: nikita.aleksejevs@lint.lv, natalija.leikuma@lint.lv. 
9.2. Pasūtītājs nodrošina brīvu elektronisku pieeju Konkursa dokumentiem pircēja profilā tīmekļvietnē https://www.eis.gov.lv/EKEIS/Supplier/Organizer/21536. Papildus informācija tiek sniegta 5 (piecu) dienu laikā no pieprasījuma saņemšanas, bet ne vēlāk kā 6 (sešas) dienas pirms piedāvājumu iesniegšanas termiņa beigām. Ieinteresētā piegādātāja pieprasītā papildu informācija vienlaikus ar papildu informācijas nosūtīšanu (elektroniski un/vai pa faksu un/vai pa pastu) ieinteresētajam piegādātājam, kas uzdevis jautājumu, tiek ievietota tīmekļvietnē https://www.eis.gov.lv/EKEIS/Supplier/Organizer/21536. iepirkuma procedūras profila atbilstošā sadaļā.
9.3. Ieinteresētais Pretendents uzņemas atbildību sekot līdzi turpmākām izmaiņām iepirkuma procedūras nolikumā, kā arī iepirkuma komisijas sniegtajām atbildēm uz ieinteresēto Pretendentu jautājumiem, kas tiek publicētas tīmekļvietnē https://www.eis.gov.lv/EKEIS/Supplier/Organizer/21536 iepirkuma procedūras profilā. 
10. Piedāvājumu derīguma termiņš

10.1. Pretendentu piedāvājumu derīguma termiņš ir trīs mēneši, skaitot no piedāvājumu iesniegšanas termiņa dienas.

10.2. Ja objektīvu iemeslu dēļ iepirkuma līgumu nevar noslēgt piedāvājumu derīguma termiņā, pasūtītājs var rakstiski pieprasīt piedāvājuma spēkā esamības termiņa pagarināšanu. Ja pretendents piekrīt pagarināt piedāvājuma spēkā esamības termiņu, nemainot sava piedāvājuma saturu un cenu, tas par to rakstiski paziņo pasūtītājam.

10.3. Ja pasūtītājs atzīst kādu pretendentu par uzvarējušu iepirkumā, Pretendentu piedāvājuma derīguma termiņš ir līdz dienai, kad ir parakstīts Līgums. 

11. Prasības attiecībā uz piedāvājuma noformējumu un iesniegšanu

12. Pretendents ir tiesīgs iesniegt tikai vienu piedāvājuma variantu. Ja pretendents iesniedz piedāvājumu variantus – pretendenta piedāvājums tiks noraidīts.
13. Pretendenta iesniegtajam piedāvājumam jāatbilst iepirkuma nolikumā un tā pielikumos norādītajām prasībām.
14. Piedāvājums jāiesniedz elektroniski EIS e-konkursu apakšsistēmā, ievērojot šādas pretendenta izvēles iespējas:

14.1. izmantojot e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs iepirkuma procedūras sadaļā ievietotās formas;

14.2. elektroniski aizpildāmos dokumentus elektroniski sagatavojot ārpus e-konkursu apakšsistēmas un pievienojot atbilstošajām prasībām (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);

14.3. elektroniski sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
15. Sagatavojot piedāvājumu, pretendents ievēro, ka:

15.1. Pieteikuma veidlapa, tehniskais un finanšu piedāvājums saskaņā ar e-konkursu apakšsistēmā iepirkuma procedūras profilam pievienotajām dokumentu veidnēm jāaizpilda tikai elektroniski, katrs atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā un jāpievieno tam paredzētajā iepirkuma procedūras profila sadaļā.

15.2. Iesniedzot piedāvājumu, pretendents to paraksta ar drošu elektronisko parakstu un laika zīmogu vai ar Elektronisko iepirkumu sistēmas piedāvāto elektronisko parakstu. Pretendents pēc saviem ieskatiem dalības pieteikumu, tehnisko piedāvājumu un finanšu piedāvājumu var ar drošu elektronisko parakstu un laika zīmogu parakstīt atsevišķi. Piedāvājumu (tā daļas, ja tās paraksta atsevišķi) paraksta pretendentu pārstāvēt tiesīgā persona, pievienojot pārstāvību apliecinošu dokumentu (piemēram, pilnvaru). 

16. Piedāvājumu sagatavo latviešu valodā. Ja kāds dokuments ir sagatavots svešvalodā, tam pievieno pretendenta apliecinātu tulkojumu latviešu valodā saskaņā ar Ministru kabineta 2000. gada 22. augusta noteikumiem Nr. 291 “Kārtība, kādā apliecināmi dokumentu tulkojumi valsts valodā”.

17. Visi iesniedzamie dokumenti jānoformē atbilstoši Dokumentu juridiskā spēka likuma prasībām, un ievērojot Ministru kabineta 2018. gada 04. septembra noteikumus Nr. 558 “Dokumentu izstrādāšanas un noformēšanas kārtība”.

18. Ja pretendents iesniedzis kāda dokumenta kopiju, to apliecina atbilstoši Ministru kabineta 2018. gada 04. septembra noteikumiem Nr. 558 “Dokumentu izstrādāšanas un noformēšanas kārtība”. Ja iepirkuma komisijai rodas šaubas par iesniegtās dokumenta kopijas autentiskumu, tā pieprasa, lai pretendents apstiprina informācijas patiesību un/vai uzrāda apstiprinoša dokumenta oriģinālu vai iesniedz apliecinātu dokumenta kopiju.

19. Visas piedāvātās cenas norāda euro (EUR) bez PVN ar 2 (diviem) cipariem aiz komata.

20. Iesniedzot piedāvājumu, pretendents pilnībā atzīst visus iepirkuma procedūras nolikumā (t.sk. nolikuma pielikumos un formās, kuras ir ievietotas e-konkursu apakšsistēmā šā iepirkuma profila sadaļās) ietvertos nosacījumus.

21. Pretendents pirms piedāvājuma iesniegšanas termiņa beigām var grozīt vai atsaukt iesniegto piedāvājumu. Iesniegtie piedāvājumi, izņemot, ja pretendents piedāvājumu atsauc, paliek Pasūtītāja īpašumā.

22. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, pretendentam noteiktajā laikā (ne vēlāk kā 15 (piecpadsmit) minūšu laikā pēc piedāvājumu atvēršanas uzsākšanas) jāiesniedz derīga elektroniska atslēga un parole šifrētā dokumenta atvēršanai. Ja piedāvājums saturēs kādu no šajā punktā minētajiem riskiem, tas netiks izskatīts.

23. Pretendenta iesniegtajam piedāvājumam jāatbilst iepirkuma procedūras nolikumā norādītajām prasībām un tam jāsastāv no atsevišķiem elektroniskajiem dokumentiem: 

23.1. Pretendenta pārstāvja ar paraksta tiesībām parakstīts pieteikums par piedalīšanos iepirkuma procedūrā, saskaņā ar EIS e-konkursu apakšsistēmā iepirkuma sadaļā publicēto veidlapu. Ja pieteikumu paraksta pilnvarota persona, jāpievieno pilnvaras oriģināls vai apliecināta kopija. Ja piedāvājumu iesniedz personu grupa, piedāvājumu paraksta visas personas, kas iekļautas personu grupā. Piedāvājumā norāda arī personu, kura pārstāv personu grupu iepirkuma procedūrā, kā arī katras personas atbildības apjomu. Ja piedāvājumu iesniedz ārvalstī reģistrēts vai pastāvīgi dzīvojošs Pretendents, tad Pretendentam jāiesniedz kompetentas institūcijas dokumenta kopija, kas apliecina, ka Pretendents un tā norādītais personāls un/vai apakšuzņēmējs ir atbilstoši reģistrēts, licencēts vai sertificēts un dokumenta kopija, kas apliecina Pretendenta paraksttiesīgās personas tiesības;

23.2. Pretendenta atlases dokumenti (Nolikuma 26. punkts);

23.3. Tehniskais-finanšu piedāvājums, kas sagatavots atbilstoši Nolikuma 2. Pielikumam;
23.4. Nolikuma 28.3. punktā norādītie apliecinājumi.
24. Visi piedāvājuma pielikumi ir tā neatņemamas sastāvdaļas.
25. Gadījumā, ja pretendenta piedāvājums nav noformēts atbilstoši šī Nolikuma prasībām, iepirkuma komisija izvērtē neatbilstību būtiskumu un lemj par tā tālāku izskatīšanu vai noraidīšanu/izslēgšanu no turpmākās dalības iepirkuma procedūrā.
25.1. Pretendenta piedāvājums, kas nav atbilstoši noformēts, un pārkāpums ir būtisks, vai neatbilst iepirkuma Tehniskās specifikācijas (Nolikuma pielikums Nr.2) obligātajām prasībām, tiks noraidīts. 

25.2. Pretendenti sedz visas izmaksas, kas saistītas ar viņu piedāvājumu sagatavošanu un iesniegšanu pasūtītājam. Pasūtītājs nav atbildīgs, nesedz un nekompensē šos izdevumus neatkarīgi no iepirkuma norises un iznākuma. 
26. Prasības pretendentiem
	26.1. Pretendents atbilst šādām prasībām:
	26.2. Lai pierādītu atbilstību Pasūtītāja noteiktajām prasībām, pretendents iesniedz šādus dokumentus:

	26.1.1. pretendents ir iepazinies un piekrīt nolikuma noteikumiem; 
	26.2.1. pretendenta parakstītu pieteikumu dalībai iepirkumā atbilstoši nolikuma 1. pielikumam „Pieteikums”. Ja piedāvājumu iesniedz personu grupa, pieteikumam pievieno informāciju par personu grupas dalībniekiem un pretendentu grupas pilnvaroto pārstāvi, kā arī katras personas atbildības sadalījumu;

	26.1.2. pretendents ir reģistrēts Komercreģistrā vai līdzvērtīgā komercdarbību reģistrējošā iestādē ārvalstīs, ja normatīvie akti to paredz;


	26.2.2. Pasūtītājs pārbauda pretendenta atbilstību nolikuma 26.1.2. apakšpunkta prasībām, iegūstot informāciju Uzņēmumu reģistra datu bāzē. Ārvalstīs reģistrēts pretendents iesniedz kompetentas attiecīgās valsts institūcijas izsniegtu dokumentu, kas apliecina, ka pretendents ir reģistrēts atbilstoši attiecīgās valsts normatīvo aktu prasībām; 

	26.1.3. pretendenta pārstāvim, kas parakstījis piedāvājuma dokumentus, ir paraksta tiesības, t.i., tā ir amatpersona ar paraksta tiesībām vai pretendenta pilnvarota persona;


	26.2.3. dokumentu, kas apliecina pretendenta pārstāvja, kurš paraksta piedāvājumu, paraksta (pārstāvības) tiesības. Ja piedāvājumu paraksta pretendenta amatpersona, tad tās pārstāvības tiesības pasūtītājs pārbauda Uzņēmumu reģistra datu bāzē.

	26.1.4. Pretendentam iepriekšējo trīs gadu laikā (2021., 2022., 2023. un 2024. gadā līdz piedāvājumu iesniegšanas brīdim, vai īsākā laika periodā, ja pretendents ir dibināts vēlāk) ir pieredze līdzīga līguma (vismaz 70% apmērā no pretendenta norādītās līgumcenas) izpildē
	26.2.4. Pieredzes aprakstu saskaņā ar Nolikuma 1.3. pielikumu. 
Tabulai pievieno vismaz vienu pozitīvu atsauksmi no pasūtītāja, ar kuru bija noslēgts līgums, kas norādīts pieredzes aprakstā.

	26.1.5. pretendents apliecina, ka 
1) nodrošinās preci, kas atbilst tehniskajā specifikācijā norādītajam prasību līmenim;

2) nodrošinās visu iepakojumu, kas izmantots preču piegādei, savākšanu, lai samazinātu preču piegādes radīto ietekmi uz vidi.

	26.2.5. pretendenta apliecinājumi tiek ietverti nolikuma 1. pielikumā “Pieteikums”;

	26.1.6. uz pretendentu neattiecas Publisko iepirkumu likuma 9. panta astotās daļas noteikumi.
	26.2.6. pretendenta vai personas, uz kuras iespējām pretendents balstās, lai apliecinātu, ka tā kvalifikācija atbilst nolikuma prasībām, izslēgšanas noteikumi un to pārbaude tiek veikta atbilstoši Publisko iepirkumu likuma 9. pantam.

	26.1.7. Uz Pretendentu nav attiecināmi Starptautisko un Latvijas Republikas nacionālo sankciju likuma (turpmāk – Sankciju likums) 11.1 panta pirmajā daļā noteiktie izslēgšanas gadījumi, ņemot vērā minētā likuma 11.1 panta otrās daļās regulējumu.
	26.2.7. Iepirkuma komisijai ir tiesības izslēgt Pretendentu, no turpmākas dalības iepirkuma procedūrā, kā arī neizskatīt Pretendenta piedāvājumu, ja attiecībā uz Pretendentu tiek konstatēti Starptautisko un Latvijas Republikas nacionālo sankciju likuma (turpmāk – Sankciju likums) 11.1 panta pirmajā daļā noteiktie izslēgšanas gadījumi, ņemot vērā minētā likuma 11.1 panta otrās daļās regulējumu.

Iepirkumu komisija par Pretendentam attiecinātām sankcijām, kas varētu ietekmēt līguma izpildi, pārbauda:

1.
Visu ANO, ES, Latvijas nacionālo un ASV sankciju datubāzē http://sankcijas.kd.gov.lv  
2.
Eiropas Komisijas Sankciju karte – ES un ANO noteikto sankciju apkopojums https://www.sanctionsmap.eu/#/main;
3. ASV noteikto sankciju datubāze - https://www.treasury.gov/resource-center/sanctions/SDN-List/Pages/consolidated.aspx


27. TEHNISKAIS PIEDĀVĀJUMS
27.1. Piegādātājam tehniskais piedāvājums ir jāsagatavo un jāiesniedz atbilstoši Tehniskām un finanšu piedāvājuma  prasībām (Nolikuma 2. Pielikums).
27.2. Pretendents ir atbildīgs par sniegto ziņu patiesumu. Ja iepirkuma komisija, pārbaudot tehniskajā piedāvājumā sniegto informāciju, noskaidro, ka tā neatbilst Tehniskajā specifikācijā minētajām prasībām, pretendents no turpmākas dalības iepirkumā tiek izslēgts. Pretendents iesniedz tehnisko piedāvājumu un aizpilda kolonnu „Pretendenta piedāvājums”, norādot piedāvājuma tehniskās specifikācijas aprakstu.
28. FINANŠU PIEDĀVĀJUMS
28.1. Pretendents finanšu piedāvājumā cenas norāda euro (EUR), noapaļojot to līdz diviem cipariem aiz komata. Preces cenās ietver visas izmaksas, tai skaitā, bet ne tikai, Preču piegādes izmaksas, visus nodokļus un nodevas, ja tādas ir paredzētas, izņemot PVN, kas tiek norādīts atsevišķi. Papildu izmaksas līguma darbības laikā netiks pieļautas. 

28.2. Finanšu piedāvājumu iesniedz saskaņā ar iepirkuma nolikumam pievienoto Finanšu piedāvājuma veidlapu (aizpildītais Iepirkuma  nolikuma 2. pielikums „Tehniskais un finanšu piedāvājums”), nemainot tabulas formātu, vienības vai mērvienības.

28.3. Pretendents iesniedz apliecinājumu, ka: 
28.3.1. Pretendents nodrošinās, ka iepirkuma procedūrā piedāvātā cena par vienu vienību piegādes līguma izpildes laikā nepalielināsies.  Iespējamās līguma izpildīšanas grūtības, tirgus apstākļu maiņa vai  citi apstākļi nevar būt par pamatu cenu paaugstināšanai, un šo procesu radītās sekas Pretendentam ir jāprognozē un jāaprēķina, sastādot finanšu piedāvājumu, izņēmums no šī punkta ir paredzēts Nolikuma Pielikumā Nr. 3  “Līguma projekts” 3.3. punktā. 
29. Ja piedāvājumu iesniedz personu apvienība vai personālsabiedrība:

30. visi dalībnieki paraksta gan iesniegumu dalībai iepirkumā, gan tehnisko piedāvājumu, gan finanšu piedāvājumu;

31. Nolikuma 3.2.2. un 3.2.3.punktā minētos dokumentus jāiesniedz par katru no attiecīgās personu apvienības dalībniekiem vai personālsabiedrības biedriem;

32. jāiesniedz visu personu, kas iekļautas personu apvienībā, parakstīts sabiedrības līgums vai vienošanās (oriģināls vai apliecināta kopija), kurā norādīts katras personas atbildības apjoms un veicamo darbu uzskaitījums;

33. jāpievieno personu apvienībā ietilpstošo dalībnieku sarakstu (Nolikuma 1.1.pielikums) un parakstītu apliecinājumu (oriģināls) par gatavību iesaistīties līguma izpildē (1.2.pielikums);

34. ja piedāvājumu iesniedz personālsabiedrība, tad, lai tā tiktu atzīta par pretendentu iepirkumā, ir jāiesniedz personālsabiedrības līguma kopija vai izraksts no līguma, vai cita dokumenta (protokols, vienošanās) kopija, kas apliecina katras personālsabiedrības biedra kompetenci un atbildības sadalījumu, ja tas nav ietverts personālsabiedrības līgumā vai izrakstā.
35. PIEDĀVĀJUMU IZVĒLES KRITĒRIJS

35.1. Iepirkuma komisija izvēlas saimnieciski visizdevīgāko piedāvājumu no piedāvājumiem, kas atbilst nolikuma un tā pielikumu prasībām. Tā kā sagatavotā tehniskā specifikācija ir detalizēta un citiem kritērijiem nav būtiskas nozīmes piedāvājumu izvēlē, Pasūtītājs, lai izvēlētos saimnieciski visizdevīgāko piedāvājumu, piedāvājumu salīdzināšanai un izvērtēšanai izmanto tikai cenu.
35.2. Piedāvājumu izvērtēšanai un salīdzināšanai pasūtītājs ņems vērā kopējo piedāvājuma cenu bez PVN, ko pretendents aprēķina, summējot piedāvātās cenas par vienu vienību par katru iepirkuma daļu atsevišķi.
36. Iepirkuma līgums

Pasūtītājs slēgs ar izraudzīto pretendentu iepirkuma līgumu (3. pielikums) saskaņā ar Publisko iepirkumu likuma 60. panta pirmās, otrās, trešās, ceturtās un piektās daļas prasībām, pamatojoties uz iepirkuma komisijas lēmumu.

37. Iepirkuma komisijas tiesības un pienākumi

37.1. Iepirkuma komisijas tiesības:

37.1.1. pieprasīt, lai pretendents izskaidro savā piedāvājumā ietverto informāciju. Pasūtītājs ir tiesīgs pārbaudīt nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos;

37.1.2. noraidīt pretendenta piedāvājumu, ja pretendents nav ievērojis normatīvajos aktos vai nolikumā noteiktās prasības;

37.1.3. labot aritmētiskās kļūdas pretendentu finanšu piedāvājumos, informējot par to pretendentus;

37.1.4. pieaicināt ekspertu piedāvājumu noformējuma pārbaudē, pretendentu atlasē, piedāvājumu atbilstības pārbaudē un vērtēšanā;

37.1.5. izvēlēties nākamo saimnieciski visizdevīgāko piedāvājumu, ja izraudzītais pretendents atsakās slēgt iepirkuma līgumu ar Pasūtītāju.

37.2. Iepirkuma komisijas pienākumi:

37.2.1. izslēgt pretendentu no turpmākās dalības iepirkumā, ja uz pretendentu vai pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, vai uz personālsabiedrības biedru, ja pretendents ir personālsabiedrība attiecas Publisko iepirkumu likuma 42. panta pirmās daļas 2., 4., 12. punktu noteikumi; 

37.2.2. nodrošināt iepirkuma norisi un dokumentēšanu;

37.2.3. nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem;

37.2.4. pēc ieinteresēto piegādātāju pieprasījuma, normatīvajos aktos noteiktajā kārtībā, sniegt papildu informāciju par iepirkuma nolikumā iekļautajām prasībām;

37.2.5. vērtēt pretendentus un to iesniegtos piedāvājumus saskaņā ar Publisko iepirkumu likumu, citiem normatīvajiem aktiem un šiem nolikuma noteikumiem, izvēlēties piedāvājumu vai pieņemt lēmumu par iepirkuma izbeigšanu, neizvēloties nevienu piedāvājumu.

38. Pretendenta tiesības un pienākumi
38.1.  Pretendenta tiesības:

38.1.1. apvienoties grupā ar citiem pretendentiem un iesniegt vienu kopēju piedāvājumu;

38.1.2. pirms piedāvājumu iesniegšanas termiņa beigām grozīt vai atsaukt iesniegto piedāvājumu;

38.1.3. pēc piedāvājuma iesniegšanas iepirkumā, pārsūdzēt pieņemto lēmumu Publisko iepirkumu likuma 9. panta divdesmit trešās daļas noteiktajā kārtībā, ja uzskata, ka ir aizskartas tā tiesības vai ir iespējams šo tiesību aizskārums.
38.2. Pretendenta pienākumi:

38.2.1. sagatavot piedāvājumu atbilstoši nolikuma prasībām;

38.2.2. sniegt patiesu informāciju par savu kvalifikāciju un piedāvājumu;

38.2.3. sniegt atbildes uz iepirkuma komisijas pieprasījumiem par papildu informāciju, kas nepieciešama pretendentu atlasei, piedāvājumu atbilstības pārbaudei, salīdzināšanai un vērtēšanai, iepirkuma komisijas norādītajā termiņā;

38.2.4. segt visas izmaksas, kas saistītas ar piedāvājumu sagatavošanu un iesniegšanu.

39. Citi noteikumi

39.1. Citi noteikumi attiecībā uz iepirkuma norisi, kas nav atrunāti šajā nolikumā, nosakāmi saskaņā ar Latvijas Republikā spēkā esošajiem normatīvajiem aktiem. 

39.2. Nolikumam pievienoti šādi pielikumi: 

1. pielikums – Pieteikums dalībai iepirkumā;
1.1. pielikums - Personu apvienībā ietilpstošo dalībnieku saraksts;

1.2. pielikums - Personu apvienībā ietilpstošo dalībnieku apliecinājums;

1.3. pielikums – Pieredzes apraksts; 
2. pielikums – Tehniskais un finanšu piedāvājums;
3. pielikums – Valsts iepirkuma līguma projekts.
1. pielikums
Iepirkuma Nolikumam

„Auto remontdarbu un lauksaimniecības mehanizācijas piederumu piegāde”
PRETENDENTA PIETEIKUMS

dalībai iepirkumā

„Auto remontdarbu un lauksaimniecības mehanizācijas piederumu piegāde”, 

Id. Nr. LIT 2024/17”
	

	pretendenta nosaukums

	

	Reģistrācijas Nr.

	

	PVN nodokļa maksātāja reģ.Nr.

	

	juridiskā adrese

	

	faktiskā adrese

	

	banka

	

	konts

	

	kods

	

	tālrunis
	fakss
	e-pasts

	

	kontaktpersona: vārds, uzvārds, amats

	1. Piesakās piedalīties iepirkumā „Auto remontdarbu un lauksaimniecības mehanizācijas piederumu piegāde”, Id. Nr. LIT 2024/17”

	Pretendents*:☐
ir mazais uzņēmums

☐    ir vidējais uzņēmums

☐  neatbilst ne mazā, ne vidējā uzņēmuma statusam
Parakstot pieteikumu, apliecinām, ka:

· esam iepazinušies ar informāciju par iepirkuma priekšmetu un tam pievienoto dokumentāciju;

· izprotam un piekrītam pretendentam noteiktajām prasībām, noteikumiem un nosacījumiem;

· nodrošināsim preču piegādi, kas atbilst tehniskajā specifikācijā norādītajam prasību līmenim;

· nodrošināsim visu iepakojumu, kas izmantots preču piegādei, savākšanu, lai samazinātu preču piegādes radīto ietekmi uz vidi;

· neesam ieinteresēti nevienā citā piedāvājumā, kas iesniegts šajā iepirkumā;

· parakstīsim iepirkuma līgumu Nolikuma 3. pielikumā pievienotajā redakcijā pasūtītāja uzaicinājumā norādītajā termiņā;
· piedāvājums tika izstrādāts neatkarīgi;
· visas piedāvājumā sniegtās ziņas par pretendentu ir patiesas.


	________________________________________________________________________

	personas, kura tiesīga pārstāvēt pretendentu, amats, vārds, uzvārds, paraksts


1.1. pielikums

Iepirkuma Nolikumam

„ Auto remontdarbu un lauksaimniecības mehanizācijas piederumu piegāde”

PERSONU APVIENĪBĀ IETILPSTOŠO DALĪBNIEKU SARAKSTS
„Auto remontdarbu un lauksaimniecības mehanizācijas piederumu piegāde”,
 Id. Nr. LIT 2024/17”
	Pretendenta nosaukums
	Reģ. Nr. (ja attiecināms), adrese, telefons,

e-pasta adrese
	Kontaktpersona
	Veicamie uzdevumi

Līguma izpildē

	
	
	
	

	
	
	
	

	
	
	
	

	
	
	
	


Pretendenta vai pilnvarotās personas paraksts 


_____________________
Personu apvienībā ietilpstošo dalībnieku paraksti 

_____________________ 
______________________

Datums:_______________________________
1.2. pielikums

Iepirkuma Nolikumam

„ Auto remontdarbu un lauksaimniecības mehanizācijas piederumu piegāde”

PERSONU APVIENĪBĀ IETILPSTOŠO DALĪBNIEKU APLIECINĀJUMS
„ Auto remontdarbu un lauksaimniecības mehanizācijas piederumu piegāde”, 
Id. Nr. LIT 2024/17
Ar šo es apliecinu, ka sniegtā informācija par <fiziskas vai juridiskas personas nosaukums> ir patiesa, un apņemos strādāt <norādīt statusu> statusā pie līguma “Auto remontdarbu un lauksaimniecības mehanizācijas piederumu piegāde” izpildes, gadījumā, ja ar <Pretendenta nosaukums> tiks noslēgts līgums. 
Šī apņemšanās nav atsaucama, izņemot gadījumu, ja iestājas līgumā noteiktie ārkārtas apstākļi, kurus nav iespējams paredzēt iepirkuma laikā, par ko apņemos informēt pārējos personu apvienībā ietilpstošos dalībniekus un Pasūtītāju.

Vārds, uzvārds: _____________________
Paraksts:
_____________________ 
Datums: 
_____________________
1.3.pielikums 

Iepirkuma Nolikumam

„Auto remontdarbu un lauksaimniecības mehanizācijas piederumu piegāde”

Pretendenta nosaukums:_____________________

Datums:_________________________________

INFORMĀCIJA*
par pretendenta iepriekšējo pieredzi iepriekšējo trīs gadu laikā līdzīga līguma (vismaz 70% apmērā no pretendenta norādītās līgumcenas) izpildē
	Nr. P.k.
	Pasūtītāja nosaukums, kontaktpersonas un kontakttālrunis
	Līgumcena
	Līguma izpildes termiņš

	1.
	
	
	

	2.
	
	
	

	3.
	
	
	

	….
	
	
	


*Tabulai pievieno vismaz vienu pozitīvu atsauksmi no pasūtītāja, ar kuru bija noslēgts līgums, kas norādīts pieredzes aprakstā.
______________________________________________________________________
 (Pretendenta amatpersonas paraksts, tā atšifrējums)

2.Pielikums
 Iepirkuma Nolikumam

„Auto remontdarbu un lauksaimniecības mehanizācijas piederumu piegāde”
Tehniskais un finanšu piedāvājums

 (pievienotas atsevišķi pie iepirkuma dokumentācijas .excel formātā)
3.pielikums 

Iepirkuma Nolikumam

„Auto remontdarbu un lauksaimniecības mehanizācijas piederumu piegāde”

LĪGUMS Nr. 

par auto remontdarbu un lauksaimniecības mehanizācijas piederumu piegādi 
Daugavpilī, līguma parakstīšanas datums ir pēdējā pievienotā droša elektroniskā paraksta un tā laika zīmoga pievienošanas datums

	
	

	______________, vienotais reģistrācijas numurs ___________, juridiskā adrese: ________________, ___________________ personā, kura rīkojas _____________pamata, turpmāk tekstā – Pārdevējs, no vienas puses, un
	

	
	


Latgales Industriālais tehnikums, izglītības iestādes reģistrācijas numurs 2734003060, reģ. Nr. LV90000066069, juridiskā adrese: Jātnieku iela 87, Daugavpils, LV-5410, tā direktores Ināras Ostrovskas personā, kura rīkojas, pamatojoties  uz Nolikumu, turpmāk tekstā – Pircējs, no otras puses, abi kopā saukti arī kā “Puses”, bet atsevišķi kā “Puse”, pamatojoties uz iepirkuma „Auto remontdarbu un lauksaimniecības mehanizācijas piederumu piegāde” (iepirkuma identifikācijas Nr. LIT2023/16)  iepirkumu komisijas lēmumu, bez viltus, maldiem vai spaidiem, noslēdza šāda satura līgumu, turpmāk tekstā – Līgums.

1. LĪGUMA PRIEKŠMETS:

1.1. Pārdevējs pārdod un piegādā, bet Pircējs pērk Latgales Industriālā tehnikuma vajadzībām auto remontdarbu un lauksaimniecības mehanizācijas piederumus (turpmāk – Prece), atbilstoši Tehniskajā specifikācijā norādītām cenām, kas iesniegti iepirkuma LIT 2024/17 piedāvājumā un noformēti kā Līguma Pielikums Nr.1.

1.2. Līguma 1. pielikumā norādītās cenas ir maksimālas visā Līguma darbības laikā. 

1.3. Līguma summa ir tieši atkarīga no piegādājamās Preces apjoma un cenas, kas saskaņā ar Līguma Pielikumā noteiktajiem apjomiem un cenām Līguma darbības laikā tiek plānota līdz EUR__________(______ euro, ____ centi)  apmērā bez 21% (divdesmit viena procenta) pievienotās vērtības nodokļa (PVN). 
1.4. Pircējs veic pasūtījumus pa daļām atsevišķās preču partijās. Šī Līguma darbības laikā Pircējam ir tiesības neiegādāties visu Pielikumā Nr.1 norādīto preču daudzumu un veidus. 

1.5.
Pircējs par faktiski  piegādāto un pieņemto  Preci veic norēķinus 30 (trīsdesmit) kalendāro  dienu laikā no pavadzīmes parakstīšanas dienas, pārskaitot naudu uz Pārdevēja norādīto norēķinu kontu bankā.

1.6. Izrakstot pavadzīmi, tajā obligāti jānorāda Līguma numurs, datums un iepirkuma identifikācijas Nr., pretējā gadījumā Pircējs ir tiesīgs bez soda sankciju piemērošanas kavēt šajā punktā noteikto maksājumu termiņu, līdz atbilstošās pavadzīmes iesniegšanai.

1.7. Pārdevējs piegādā Pircējam kvalitatīvu Preci, kā arī nodrošina attiecīgo ražotāju noteiktās garantijas saistības, Preču aizvietošanu atbilstoši Līguma nosacījumiem. 

2. PREČU PIEGĀDE UN PIEŅEMŠANA

2.1. Preces piegāde notiek atsevišķās Preces partijās, darba dienās atbilstoši Pircēja pieprasītajām daudzumam un sortimentam, ar Pārdevēja transportu Pircēja norādītājā vietā (Jātnieku ielā 87, Daugavpilī) 2 (divu) darba dienu laikā no pasūtījuma veikšanas brīža.

2.2. Preces piegādes dienā Pārdevējs mutiski saskaņo ar Pircēja atbildīgo personu Preces piegādes laiku, kam ir jāiekļaujas intervālā no 08:30 līdz 16:00.
2.3. Pircēja atbildīgā persona _______, tālr. ________, e-pasts: _________, veic Preces pasūtīšanu,  nosūtot pieprasījumu uz e-pastu: ___________. 
2.4. Preces kvalitātei un iepakojumam jāatbilst Latvijas Republikas normatīvo aktu prasībām. Precēm ir jābūt safasētām atbilstoši drošības un higiēnas prasībām, jābūt kvalitatīvām un nebojātām. Produkcija jāpiegādā atbilstoši Latvijas Republikas normatīvo aktu prasībām. Preces jāpiegādā iepakojumā, kas nodrošina Preces saglabāšanos tās pārvadāšanas un glabāšanas laikā atbilstoši ražotāja noteiktām prasībām un spēkā esošiem normatīvajiem aktiem. 
2.5. Preces pieņemšana pēc tā daudzuma un kvalitātes tiek veikta Pusēm vadoties no Latvijas Republikas spēkā esošiem normatīviem aktiem, kā arī šī Līguma noteikumiem. 

2.6. Preces atbilstību pavaddokumentos norādītajam apjomam un kvalitātei apliecina Pircēja pilnvarotā persona, parakstot pavadzīmi. Par preces pieņemšanas brīdī atklātajiem kvalitātes un apjoma trūkumiem tiek sastādīts akts, kuru paraksta abu Pušu pilnvarotās personās. Pircējam ir tiesības nepieņemt neatbilstošu Preci.

2.7. Pretenzijas par Preces kvalitāti  (slēptajiem trūkumiem) Pārdevējam iesniedz Pircēja pilnvarotā persona, rakstiskā veidā, maksimālais pretenziju izteikšanas termiņš - 5 (piecas) dienas no šī līguma 2.5. punktā minētās pavadzīmes  parakstīšanas brīža. 

2.8. Par Preces piegādes datumu tiek uzskatīts datums, kuru Pircējs atzīmē uz pavadzīmes, apstiprinot preces pieņemšanu.

2.9. Jautājumi par Preces atbilstību šī Līguma noteikumiem tiek risināti Pusēm savstarpēji vienojoties. Ja vienoties neizdodas, Pircējs ir tiesīgs pieaicināt ekspertu. Ja eksperta slēdziens apstiprina par pamatotu Pircēja viedokli, Pārdevējs ne tikai novērš attiecīgos trūkumus, bet arī Pircēja noteiktā termiņā un kārtībā sedz eksperta pieaicināšanas izmaksas;

2.10. Pārdevējs par saviem līdzekļiem nodrošina nekvalitatīvas un neatbilstošas Preces apmaiņu pret kvalitatīvu un specifikācijai atbilstošu 24 (divdesmit četru) stundu laikā pēc Pircēja pretenzijas saņemšanas brīža.

3. LĪGUMA STĀŠANĀS SPĒKĀ, GROZĪŠANA, IZBEIGŠANA.

3.1. Līgums stājas spēkā no parakstīšanas dienas un ir spēkā līdz 2025. gada 31.decembrim vai līdz līguma  summas sasniegšanai, kurš no nosacījumiem iestājās pirmais. 

3.2. Līguma grozījumi un papildinājumi ir spēkā, ja tie ir noformēti rakstveidā un tos parakstījušas abas Puses. Tie kļūst par šī Līguma neatņemamu sastāvdaļu.

3.3. Līguma grozījumi ir pieļaujami, ja tie nemaina iepirkuma līguma vispārējo raksturu (veidu un iepirkuma procedūras dokumentos noteikto mērķi) un atbilst vienam no šādiem gadījumiem:

3.3.1. grozījumi ir nebūtiski;

3.3.2. iepirkuma procedūras dokumenti un iepirkuma līgums skaidri un nepārprotami paredz grozījumu iespēju, nosacījumus, ar kādiem grozījumi ir pieļaujami, grozījumu apjomu un būtību (šādi noteikumi par grozījumiem var attiekties uz līgumcenas pārskatīšanu, izvēles iespēju izmantošanu, kā arī uz citiem iepirkuma līguma izpildes aspektiem);

3.3.3. iepirkuma līguma grozījumi ir nepieciešami tādu iemeslu dēļ, kurus pircējs iepriekš nevarēja paredzēt;

3.3.4. iepirkuma procedūrā izraudzīto pretendentu (līgumslēdzēju pusi) aizstāj ar citu pārdēvēju atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju, un šis pārdevējs atbilst paziņojumā par līgumu vai iepirkuma procedūras dokumentos noteiktajām kvalifikācijas prasībām, un uz to neattiecas Publisko iepirkumu likuma 42. panta pirmajā daļā paredzētie izslēgšanas noteikumi, kā arī tie šī likuma 42. panta otrajā daļā paredzētie izslēgšanas noteikumi, kurus pircējs sākotnēji ietvēris paziņojumā par līgumu vai iepirkuma procedūras dokumentos;

3.3.5. ja iepirkuma līguma grozījumu vērtība, ko noteic kā visu secīgi veikto grozījumu naudas vērtību summu (neņemot vērā to grozījumu vērtību, kuri izdarīti saskaņā ar Publisko iepirkumu likuma 61. panta trešās daļas 1., 2. un 3. punktu), vienlaikus nesasniedz 10 procentus no sākotnējās iepirkuma līguma līgumcenas publiska piegādes un publiska pakalpojuma līguma gadījumā.

3.4. Pircējs var atkāpties no līguma  vienpusējā kārtībā, vismaz 5 (piecas) dienas iepriekš rakstveidā brīdinot Pārdevēju  šādos gadījumos:

3.4.1. Pārdevējs ir nokavējis līguma 2.1. punktā noteikto piegādes termiņu;

3.4.2. Pārdevēja prece neatbilst līguma prasībām, un šī neatbilstība nav vai nevar tikt novērsta līgumā 2.10.punktā noteiktajā termiņā;

3.4.3. Pārdevējs līguma noslēgšanas vai līguma izpildes laikā sniedzis nepatiesas vai nepilnīgas ziņas vai apliecinājumus;

3.4.4. Pārdevējs līguma noslēgšanas vai līguma izpildes laikā veicis prettiesisku darbību;

3.4.5. ir pasludināts Pārdevēja maksātnespējas process vai iestājas citi apstākļi, kas liedz vai liegs pārdevējam turpināt līguma izpildi saskaņā ar līguma noteikumiem vai kas negatīvi ietekmē pircēja tiesības, kuras izriet no līguma;

3.4.6. Pārdevējs pārkāpj vai nepilda citu būtisku līgumā paredzētu pienākumu;

3.4.7. Pārdevējs Pircējam nodarījis zaudējumus;

3.4.8. Pārdevējs ir patvaļīgi pārtraucis līguma izpildi, tai skaitā ja Pārdevējs nav sasniedzams juridiskajā adresē vai deklarētajā dzīvesvietas adresē;

3.4.9. turpmāku līguma izpildi padara neiespējamu nepārvarama vara;

3.4.10. citos līgumā noteiktajos gadījumos.

3.5. Līgumu var izbeigt, Pusēm rakstiski vienojoties. 

3.6. Gadījumā, ja Līgums tiek izbeigts Līguma 3.4.1. – 3.4.10. apakšpunktu paredzētajos gadījumos Pārdevēja vainas dēļ, Pārdevējam ir pienākums atlīdzināt Pircējam visus ar savu darbību/bezdarbību nodarītus zaudējumus.

3.7. Gadījumā, ja Līgums tiek izbeigts pirmstermiņa Pircējam ir  pienākums samaksāt  tikai par faktiski saņemto un kvalitatīvu  preci.

3.8. Pircējam papildus  ir tiesības apturēt līguma izpildi uz laiku šādos gadījumos:

3.8.1.  Ministru kabinetā ir ierosināta attiecīgā ārvalstu finanšu instrumenta plānošanas perioda prioritāšu un aktivitāšu pārskatīšana, un saistībā ar to pasūtītājam var tikt samazināts vai atsaukts ārvalstu finanšu instrumenta finansējums, ko pasūtītājs gribēja izmantot līgumā paredzēto maksājuma saistību segšanai.

4. PUŠU ATBILDĪBA

4.1.
Pircēja atbildība:

4.1.1.
Pircējs maksā Pārdevējam līgumsodu 1% (viena procenta) apmērā no piegādātās un neapmaksātās Preces vērtības par katru nokavēto maksājumu dienu, bet ne vairāk kā 10% (desmit procenti) no nesamaksātās summas. 

4.2.
Pārdevēja atbildība:

4.2.1.
Pārdevējs par savlaicīgi nepiegādāto Preci maksā Pircējam līgumsodu 1% (viena procenta) apmērā no nepiegādāto preču vērtības par katru nokavēto dienu, bet ne vairāk kā 10% (desmit procenti) no nepiegādāto preču vērtības. 

4.2.2.
Gadījumā, ja Pārdevējs neievēro noteikto nekvalitatīvās Preces trūkumu novēršanas vai apmaiņas termiņus, Pārdevējs maksā Pircējam līgumsodu 1% (viena procenta) apmērā no nekvalitatīvās Preces vērtības,  par katru nokavēto dienu, bet ne vairāk kā 10% (desmit procenti) no nekvalitatīvu preču vērtības.

4.2.3.
Pārdevējs ir atbildīgs par Preces atbilstību Latvijas Republikas spēkā esošo normatīvo aktu prasībām.
4.3.
Līgumsoda samaksa neatbrīvo vainīgo Pusi no pārējo Līguma saistību izpildes.

4.4.
Vienai Pusei radītos zaudējumus, otra Puse atlīdzina pilnā apjomā. Visas domstarpības un strīdus, kas varētu rasties Līguma izpildes gaitā, Puses risina pārrunu ceļā. Ja pārrunu ceļā vienošanos panākt nav iespējams, tad strīds izšķirams Latvijas Republikas normatīvajos aktos noteiktajā kārtībā – tiesā.

4.5.
Visos jautājumos, kas nav atrunāti šajā Līgumā, Puses vadās no spēkā esošajiem Latvijas Republikas normatīvajiem aktiem.

5. PASŪTĪJUMU KONFIDENCIALITĀTE

5.1.
Puses apņemas visā savā sadarbības laikā, kā arī pēc tā, neizpaust trešajām personām informāciju, kuru Puses nodevušas sakarā ar šajā Līgumā paredzēto savstarpējo sadarbību. Visa informācija tiek uzskatīta par konfidenciālu un nevar tikt izpausta vai publiski pieejama bez otras Puses rakstiskas piekrišanas. 

5.2.
Minētā informācija netiek uzskatīta par konfidenciālu, ja tā kļuvusi publiski pieejama pamatojoties uz normatīvo aktu prasībām (Pušu administrācijas un grāmatvedības sagatavotos publiska rakstura pārskatos, atskaitēs u.tml.).

6. NEPĀRVARAMA VARA

6.1.
Puse tiek atbrīvota no atbildības par pilnīgu vai daļēju Līguma paredzēto saistību neizpildi, ja šāda neizpilde ir notikusi nepārvaramas varas iestāšanās rezultātā. Nepārvarama vara nozīmē jebkādu neparedzamu ārkārtas situāciju vai notikumu, kas ir ārpus līdzēju kontroles un nav radies to kļūdas vai nevērīgas rīcības dēļ vai kas kavē vienu no līdzējiem veikt kādu no līgumā noteiktajiem pienākumiem un no kura nav bijis iespējams izvairīties, veicot pienācīgus piesardzības pasākumus.

6.2. Par nepārvaramas varas apstākļiem  tiks atzīts notikums: no kura nav iespējams izvairīties un kura sekas nav iespējams pārvarēt;  kuru līguma slēgšanas brīdī nebija iespējams paredzēt;  kas nav radies līdzēja vai tās kontrolē esošas personas rīcības dēļ;  kas padara saistību izpildi ne tikai apgrūtinošu, bet neiespējamu. 

6.3. Par nepārvaramas varas apstākļiem netiks atzīti iekārtu,  materiālu, preču  defekti vai to piegādes kavējumus (ja vien minētās problēmas neizriet tieši no nepārvaramas varas), darba strīdi  vai streiki.

6.4.Pusei, kas nokļuvusi nepārvaramas varas apstākļos, bez kavēšanās jāinformē par to otro Pusi rakstiski 3 (trīs) darba dienu laikā pēc nepārvaramas varas iestāšanās un ziņojumam jāpievieno izziņa, kuru izsniegušas kompetentas iestādes un kura satur minēto apstākļu apstiprinājumu un raksturojumu. 

6.5. Ja minēto apstākļu dēļ Līgums nedarbojas ilgāk par 3 (trīs) mēnešiem, katrai Pusei ir tiesības atteikties no Līguma izpildes, par to rakstveidā brīdinot otru Pusi vismaz 15 (piecpadsmit) dienas iepriekš. Šajā gadījumā neviena Līguma Puse nevar prasīt atlīdzināt zaudējumus, kas radušies šī Līguma laušanas rezultātā.

7. FIZISKO PERSONU DATU AIZSARDZĪBA
7.1. Līgumsaistību izpildei katra Puse kā datu pārzinis (turpmāk – Pārzinis) apstrādā otra Pārziņa sniegtos fizisko personu datus (vārds, uzvārds, amats, kontakttālrunis, e-pasts un citus fizisko personu datus, kas var būt objektīvi nepieciešami šī Līguma prasību izpildes nodrošināšanai, - turpmāk – personas dati) saskaņā ar Latvijas Republikā spēkā esošajiem normatīvajiem tiesību aktiem, nosakot personas datu apstrādes nolūkus un līdzekļus.
7.2. Personas datu apstrādes mērķis ir šī Līguma saistību izpildes nodrošināšana un Pārziņu tiesisko interešu aizsardzība. Pārziņi, parakstot šo Līgumu, vienojas, ka personas dati tiks apstrādāti tikai un vienīgi iepriekš minētajam mērķim, tikai tādā apjomā, kādā tas ir nepieciešams šī Līguma saistību izpildei, un tikai šī Līguma darbības laikā.
7.3. Parakstot šo Līgumu, Pārzinis, kas nodod personas datus otram Pārzinim,  apliecina, ka:
7.3.1. šī Līguma ietvaros tam ir tiesības apstrādāt un nodot personas datus otram Pārzinim;
7.3.2. tas ir sniedzis datu subjektiem (fiziskas personas, kuras var tieši vai netieši identificēt) Vispārīgās datu aizsardzības regulas 13. pantā noteikto informāciju attiecībā uz datu apstrādi šī Līguma saistību izpildes ietvaros. 
7.4. Pārzinis, kas saņēmis no otra Pārziņa personas datus, apņemas nodrošināt saņemto personas datu drošību un konfidencialitāti, sniedzot piekļuvi personas datiem tikai pilnvarotām personām, kas ir atbildīgas par šī Līguma saistību izpildi un elektronisko informācijas sistēmu, kurās tiek apstrādāti personas dati, darbības nodrošināšanu. 
7.5. Pārziņi nodrošina, ka to pilnvarotās personas, kuras tiek iesaistītas personas datu apstrādē, rakstveidā apņemas nelikumīgi neapstrādāt personas datus, tajā skaitā, bet ne tikai: nelikumīgi neizpaust, nepārrunāt, nenodot Pārziņa darbiniekiem vai pārstāvjiem, kā arī jebkurām citām trešajām personām, nelikumīgi neglabāt personas datus, kā arī neveikt jebkuras darbības ar personas datiem, kas ir ārpus Pārziņa piešķirtā pilnvarojuma. Personu, kas veic datu apstrādi, pienākums ir neizpaust un neapstrādāt personas datus arī pēc darba tiesisko vai citu līgumisko attiecību izbeigšanās. 
7.6. Piesaistot personas datu apstrādātāju (persona, kas pārziņa vārdā apstrādā personas datus) datu apstrādei Pārziņa vārdā, Pārzinis nosaka apstrādātājam pienākumu ievērot visus šajā Līgumā noteiktās datu aizsardzības prasības. Gadījumā, ja apstrādātājs nepilda tam uzliktos datu aizsardzības pienākumus, Pārzinis ir pilnībā atbildīgs par apstrādātāja pienākumu neizpildes sekām. 
7.7. Pārzinis bez otra Pārziņa iepriekšējās rakstveida atļaujas nav tiesīgs (izņemot gadījumus, kad to paredz spēkā esošie Latvijas Republikas normatīvie tiesību  akti) sniegt trešajām personām (izņemot tās trešās personas, kuras iegūst informāciju Pārziņu vārdā) jebkādu informāciju, kas satur šī Līguma ietvaros iegūtos un apstrādātos personas datus.
7.8. Pārziņi, apstrādājot personas datus, pēc iespējas tos anonimizē vai pielieto pseidonimizāciju.
7.9. Pārziņi glabā šī Līguma ietvaros iegūtos personas datus, kas varētu būt nepieciešami personas datu apstrādes fakta pierādīšanai un Pārziņu tiesisko interešu aizsardzībai, 10 (desmit) gadus pēc šī Līguma darbības termiņa beigām. 
7.10. Pārziņi neatgriezeniski dzēš/iznīcina to rīcībā esošos personas datus pēc tam, kad šī Līguma saistības ir izpildītas un nav paredzams, ka personas dati varētu būt nepieciešami personas datu apstrādes fakta pierādīšanai un Pārziņu tiesisko interešu aizsardzībai, vai pēc šajā Līgumā noteiktā personas datu glabāšanas termiņa beigām.
7.11. Pārzinis var pieprasīt, lai otrs Pārzinis papildina vai izlabo datus, vai pārtrauc tam nodoto datu apstrādi vai iznīcina tos, ja nodotie dati ir nepilnīgi, novecojuši, nepatiesi, pretlikumīgi apstrādāti vai to apstrāde vairs nav nepieciešama šajā Līgumā noteiktajiem datu apstrādes mērķiem, nosūtot rakstveidā paziņojumu uz Pārziņa kontaktpersonas e-pastu.
7.12. Pārzinis, saņemot no datu subjekta pieprasījumu par viņa personas datu labošanu vai apstrādes ierobežošanu, nekavējoties paziņo otram Pārzinim par nepieciešamību daļēji izbeigt konkrēta datu subjekta personas datu apstrādi un/vai veikt attiecīgus labojumus datu subjekta personas datos. Pārzinis, saņemot paziņojumu, nekavējoties izpilda paziņojumā noteikto.
7.13. Pārzinis, saņemot no datu subjekta pieprasījumu par viņa personas datu apstrādes izbeigšanu, nekavējoties paziņo otram Pārzinim par nepieciešamību izbeigt konkrēta datu subjekta personas datu apstrādi. Pārzinis, saņemot paziņojumu, nekavējoties izbeidz konkrētā datu subjekta personas datu apstrādi un visus iegūtos datu subjekta personas datus nodod otram Pārzinim un/vai dzēš/iznīcina.
7.14. Parakstot šo Līgumu, Pārziņi apņemas pildīt Vispārīgajā datu aizsardzības regulā, Latvijas Republikā spēkā esošajos normatīvajos tiesību aktos un šajā Līgumā noteiktās personas datu aizsardzības prasības un pilnībā uzņemas atbildību par kaitējumu un tiesiskajām sekām, kas var iestāties šo prasību neizpildes gadījumā.
7.15. Pārzinim, tiklīdz tam kļuvis zināms par personas datu aizsardzības pārkāpumu (drošības pārkāpums, kura rezultātā notiek nejauša vai nelikumīga nosūtīto, uzglabāto vai citādi apstrādāto personas datu iznīcināšana, nozaudēšana, pārveidošana, neatļauta izpaušana vai piekļuve tiem), nekavējoties, bet ne vēlāk kā 36 (trīsdesmit sešu) stundu laikā, jāziņo par to otram Pārzinim, nosūtot informāciju par pārkāpumu (pārkāpuma būtība, notikuma laiks, konstatēšanas laiks utt.) uz kontaktpersonas norādīto e-pastu. Papildus Pārzinim ir pienākums sniegt informāciju par notikušo personas datu aizsardzības pārkāpumu Vispārīgajā datu aizsardzības regulas noteiktajā kārtībā uzraudzības iestādei.
7.16. Pārzinis atlīdzina tā darbības vai bezdarbības dēļ notikušā personas datu aizsardzības pārkāpuma rezultātā otram Pārzinim nodarīto kaitējumu. 
7.17. Pārzinis tiek atbrīvots no atbildības, ja tas pierāda, ka nav nekādā veidā atbildīgs par notikumu, kura rezultātā nodarīts attiecīgais kaitējums. 

7.18. Visi strīdi, kas saistīti ar fizisko personu datu aizsardzību noteikumu, t.sk. šajā Līgumā iekļauto, piemērošanu un spēkā esamību, ja tos nav iespējams izšķirt Pārziņiem vienojoties, tiek izskatīti Latvijas Republikas tiesā spēkā esošajos normatīvajos tiesību aktos noteiktajā kārtībā.

8. NOSLĒGUMA NOTEIKUMI
8.1.
Kādam no šī Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.

8.2.
Ja kādai no Pusēm tiek mainīts juridiskais statuss, Pušu amatpersonu paraksta tiesības, īpašnieki vai vadītāji, vai kādi Līgumā minētie Pušu rekvizīti, telefona, faksa numuri, e-pasta adreses, adreses u.c., tad tā nekavējoties rakstiski paziņo par to otrai Pusei. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi. 

8.3.
Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta vai likvidēta, Līgums paliek spēkā un tā noteikumi ir saistoši Pušu tiesību pārņēmējam. Pārdevējs brīdina Pasūtītāju par šādu apstākļu iestāšanos vienu mēnesi iepriekš.

8.4.
Par Līguma grozījumiem un papildinājumiem Puses rakstiski vienojas. Rakstiskās vienošanās pievienojamas Līgumam un tās kļūst par šī Līguma neatņemamām sastāvdaļām.

8.5.
Neviena no Pusēm nedrīkst nodot savas tiesības, kas saistītas ar šo Līgumu un izriet no tā, trešajai personai bez otras Puses rakstiskas piekrišanas.

8.6.
Puses ir iepazinušās ar šī Līguma saturu. Tas satur pilnīgu Pušu vienošanos un to nevar mainīt citā kārtībā, kā tikai Pusēm vienojoties.

8.7.
Līgums ir sastādīts uz 6 (sešām) lapām. Tā Pielikums Nr.1 ir Līguma neatņemama sastāvdaļa. Līgums un tā pielikums parakstīts ar drošu elektronisko parakstu un satur laikā zīmogu.

8. Pušu rekvizīti un paraksti

	Pārdevējs: 
	Pircējs:

	
	Latgales Industriālais tehnikums
izglītības iestādes numurs 2734003060

Nodokļu maksātāju numurs LV90000066069 

Jātnieku iela 87, Daugavpils, LV - 5410 

Valsts kase, kods TRELLV22 

konts LV27TREL215025103200B

Direktore 

Ināra Ostrovska ______________________


Šis dokuments ir parakstīts ar drošu elektronisko parakstu un satur laika zīmogu
Par iepirkuma norisi�
Iepirkumu speciālists Ņikita Aleksejevs tālr. 20389648, e-pasts: � HYPERLINK "mailto:nikita.aleksejevs@lint.lv" �nikita.aleksejevs@lint.lv� ; �
�
Par iepirkuma priekšmetu valsts finansētā budžeta ietvaros�
Īpašumā apsaimniekošanas pārvaldnieks Natālija Leikuma, tālr. 20203004, e-pasts: � HYPERLINK "mailto:natalija.leikuma@lint.lv" �natalija.leikuma@lint.lv� �
�









� Informācija par to, kā ieinteresētais piegādātājs var reģistrēties par Nolikuma saņēmēju pieejama: � HYPERLINK "https://www.eis.gov.lv/EIS/Publications/PublicationView.aspx?PublicationId=883" �https://www.eis.gov.lv/EIS/Publications/PublicationView.aspx?PublicationId=883� 


� Reģistrācijas informācija ir pieejama: � HYPERLINK "https://www.eis.gov.lv/EIS/Publications/PublicationView.aspx?PublicationId=4&systemCode=CORE" �https://www.eis.gov.lv/EIS/Publications/PublicationView.aspx?PublicationId=4&systemCode=CORE� 


*Informācija nepieciešama Iepirkumu uzraudzības birojam statistikas datu apkopošanai un netiks ņemta vērā, izvērtējot pretendenta iesniegto piedāvājumu


� Mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro


� Vidējais uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro

